Steinurtesten har blitt kritisert av enkelte for å være subjektiv, altså at resultatet kan variere ut ifra tolkningen fra person til person. Plottet kan ha flere «albuer» som gjør det vanskelig å bestemme antallet faktorer eller komponenter som skal beholdes, hvilket gjør testen upålitelig. Metoden angir heller ingen standardskalering av x-og y-aksene, hvilket betyr at forskjellige statistiske programmer kan gi ulike plott fra de samme dataene som dermed gir grunnlag for forskjellige konklusjoner.